Lisaks iSDR-le võib bakterites toimuda ka konstitutiivne stabiilne DNA replikatsioon (cSDR), mis ei vaja SOS vastuse esilekutsumist bakterirakus. cSDR algab oriK-delt ja sõltub transkriptsioonist. cSDR saab toimuda ainult siis, kui RNaas H on inhibeeritud, kuna vajab initsiatsiooniks R-lingu moodustumist. R-ling on DNA-RNA hübriid, mis on substraadiks RNaas H-le. DNA-RNA hübriidi pikkuse (võib olla mõningail juhtudel pikem kui 12 bp) määrab ära RNA polümeraasi b subühik. cSDR vajab initsiatsioonil RecA valku.